CELEX: 52010DP0296
Language: lv
Date: 2010-09-07 00:00:00
Title: Pieprasījums atcelt Viktor Uspakich deputāta imunitāti Eiropas Parlamenta 2010. gada 7. septembra lēmums par pieprasījumu atcelt Viktor Uspakich deputāta imunitāti (2009/2147(IMM))

20.10.2011   
            
            
               LV
            
            
               Eiropas Savienības Oficiālais Vēstnesis
            
            
               CE 308/90
            
         Otrdiena, 2010. gada 7. septembrisPieprasījums atcelt Viktor Uspakich deputāta imunitāti
   P7_TA(2010)0296
   Eiropas Parlamenta 2010. gada 7. septembra lēmums par pieprasījumu atcelt Viktor Uspakich deputāta imunitāti (2009/2147(IMM))
   2011/C 308 E/19
   
      Eiropas Parlaments,
   ņemot vērā pieprasījumu atcelt Viktor Uspaskich deputāta imunitāti, ko 2009. gada 14. jūlijā nosūtījušas Lietuvas tiesībsargājošās iestādes un par kuru paziņoja plenārsēdē 2009. gada 7. oktobrī,
   ņemot vērā Viktor Uspaskich paskaidrojumus, kurus viņš sniedza saskaņā ar Reglamenta 7. panta 3. punktu,
   ņemot vērā Līgumiem pievienotā 7. Protokola par Eiropas Savienības privilēģijām un imunitāti 8. un 9. pantu,
   ņemot vērā Eiropas Savienības Tiesas 1964. gada 12. maija un 1986. gada 10. jūlija spriedumu (1),
   ņemot vērā Lietuvas Republikas Konstitūcijas 62. pantu,
   ņemot vērā Reglamenta 6. panta 2. punktu un 7. pantu,
   ņemot vērā Juridiskās komitejas ziņojumu (A7–0244/2010),
   
               A.
            
            
               tā kā pret Eiropas Parlamenta deputātu Viktor Uspaskich ir uzsākts kriminālprocess un tā kā viņš Viļņas apgabaltiesā ierosinātā tiesas procesā ir apsūdzēts par noziedzīgiem nodarījumiem pēc Lietuvas kriminālkodeksa 24. panta ceturtās daļas un 222. panta pirmās daļas, 220. panta pirmās daļas, 24. panta ceturtās daļas un 220. panta pirmās daļas, 205. panta pirmās daļas, kā arī pēc 24. panta ceturtās daļas un 205. panta pirmās daļas;
            
         
               B.
            
            
               tā kā saskaņā ar Protokola par Eiropas Savienības privilēģijām un imunitāti 9. pantu Eiropas Parlamenta deputātiem Eiropas Parlamenta sesiju laikā savas pilsonības valstu teritorijā ir tāda pati imunitāte, kāda ir piešķirta viņu valsts parlamenta deputātiem, tā kā uz imunitāti nevar atsaukties, ja deputātu aiztur noziedzīga nodarījuma izdarīšanas brīdī, un tā kā imunitāte neliedz Eiropas Parlamentam izmantot savas tiesības atcelt imunitāti kādam no parlamenta deputātiem;
            
         
               C.
            
            
               tā kā pret V. Uspaskich izvirzītās apsūdzības nav saistītas ar viņa pausto viedokli vai balsojumu, ko viņš veic, pildot savus Eiropas Parlamenta deputāta pienākumus;
            
         
               D.
            
            
               tā kā saskaņā ar Lietuvas Republikas Konstitūcijas 62. pantu Lietuvas parlamenta (Seims) deputātu nedrīkst saukt pie kriminālatbildības, aizturēt vai kā citādi ierobežot viņa brīvību, ja tam nav piekritis Seims;
            
         
               E.
            
            
               tā kā 62. pantā vēl ir noteikts, ka Seima deputātu nedrīkst sodīt par balsošanu un uzstāšanos Seimā, kaut arī viņš saskaņā ar vispārējo kriminālprocesu ir saucams pie atbildības par personas goda un cieņas aizskārumu vai apmelošanu;
            
         
               F.
            
            
               tā kā V. Uspaskich pamatā ir apsūdzēts par nepatiesu datu ierakstīšanu grāmatvedības reģistros attiecībā uz politiskas partijas finansēšanu laikposmā pirms viņa ievēlēšanas Eiropas Parlamentā;
            
         
               G.
            
            
               tā kā nav sniegti nekādi pārliecinoši pierādījumi par jebkādu tendenciozu vēršanos pret V. Uspaskich (fumus persecutionis) un tā kā noziedzīgajiem nodarījumiem, kuros V. Uspaskich ir apsūdzēts, nav nekādas saistības ar viņa darbību Eiropas Parlamentā;
            
         
               H.
            
            
               tā kā nav nekādu šķēršļu viņa imunitātes atcelšanai,
            
         
               1.
            
            
               nolemj atcelt Viktor Uspaskich imunitāti;
            
         
               2.
            
            
               uzdod priekšsēdētājam nekavējoties nosūtīt šo lēmumu un atbildīgās komitejas ziņojumu kompetentajai Lietuvas Republikas iestādei.
            
         
      (1)  Spriedums lietā 101/63, Wagner pret Fohrmann un Krier (Recueil, 195. lpp.), kā arī spriedums lietā 149/85, Wybot pret Faure and Others (Recueil, 2391. lpp.).